als_Latn dik_Latn sag_Latn
Google po punon në një shërbim të ri me pagesë për YouTube, i quajtur YouTube Music Key. Me këtë shërbim, përdoruesit do të kenë mundësi të dëgjojnë video muzikore në YouTube pa pasur asnjë reklamë në sfond, si dhe do të kenë mundësi të dëgjojnë muzikë edhe nëse nuk ka internet, duke paguar një tarifë mujore.
YouTube aktualisht ka librarinë më të madhe në internet me video muzikore, por shpesh ju doni të dëgjoni vetëm muzikën pa parë videon, por YouTube në pajisjet mobile nuk ju lejon të vendosni vetëm audio në sfond.
Ka edhe gjëra të tjera të cilat janë pak shqetësuese, si reklamat dhe pamundësia për të dëgjuar muzikë nëse nuk ka internet. Të gjitha këto probleme do të zgjidhen me YouTube Music Key.
Duke u abonuar për 9.99 dollarë në muaj, YouTube Music Key do të zgjidhë të gjitha veçoritë e sipërpërmendura për ju. Dhe nuk do të jetë vetëm përmbajtja aktuale, Google do të shtojë edhe 20 milionë albume të reja të cilësisë së lartë, të mbledhura nga artistët më të mirë dhe shtëpitë diskografike, dhe ju mund t’i dëgjoni ata në sfondin e telefonit tuaj, ose mund t’i shkarkoni për t’i dëgjuar kur nuk keni internet.
(Herë të lexuara: 412)
als_Latn als_Latn als_Latn als_Latn als_Latn